Document ID: 31997R1066

ΚΑΝΟΝΙΣΜΟΣ (ΕΚ) αριθ. 1066/97 ΤΗΣ ΕΠΙΤΡΟΠΗΣ της 12ης Ιουνίου 1997 για την τρίτη τροποποίηση του κανονισμού (ΕΚ) αριθ. 581/97 για τη θέσπιση εκτάκτων μέτρων στήριξης της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι λόγω της εμφάνισης της κλασικής πανώλης των χοίρων σε ορισμένες παραμεθόριες περιοχές των Κάτω Χωρών, θεσπίστηκαν έκτακτα μέτρα στήριξης της αγοράς του χοιρείου κρέατος για το Βέλγιο από τον κανονισμό (ΕΚ) αριθ. 581/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1009/97 (4) 7
ότι, λόγω της συνεχίσεως της κλασικής πανώλης των χοίρων στις Κάτω Χώρες, δεν είναι δυνατόν να τερματιστούν σύντομα τα έκτακτα μέτρα στήριξης της αγοράς του χοιρείου κρέατος στο Βέλγιο 7 ότι πρέπει, συνεπώς, να μειωθεί το ελάχιστο βάρος των χοίρων που είναι επιλέξιμοι για πάχυνση επιτρέποντας με τον τρόπο αυτό να μειωθούν οι δαπάνες για τη δράση αυτή καθώς και η ποσότητα των χοίρων που θα μεταποιηθούν στις μονάδες επεξεργασίας καταλοίπων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 581/97 τροποποιείται ως εξής:
1. Στο άρθρο 1 παράγραφος 2 και στο άρθρο 4 παράγραφοι 1 και 2, ο όρος «120 χιλιόγραμμα» αντικαθίσταται από τον όρο «100 χιλιόγραμμα».
2. Στο άρθρο 4 παράγραφος 2, ο όρος «110 χιλιόγραμμα» αντικαθίσταται από τον όρο «90 χιλιόγραμμα».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 2 Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουνίου 1997.

Labels: 17
19
5
6
18